# RIIGIEELARVELISE TOETUSE TAOTLUS

|  |
| --- |
| **1. Taotleja nimi:** MTÜ Eesti Reservohvitseride Kogu |
| **2. Registrikood:** 80018646 |
| **3. Taotleja kontaktandmed (postiaadress, telefon, elektronposti aadress):** Liivalaia 13, 10118 Tallinn, +372 511 5248, info@erok.ee |
| **4. Taotleja arveldusarve number ja panga nimi:** EE662200221010259329, Swedbank AS |
| **5. Riigieelarvest taotletav summa:** 42 060 € |

1. **Taotleja põhikirjalised tegevused:**
	1. kasvatada ja süvendada rahva kaitsetahet;
	2. taotleda ühiskonnas üksmeelt riigikaitse alal;
	3. suurendada Eesti kaitsevõimet;
	4. tõsta kaitseväe prestiiži;
	5. koondada reservohvitsere ning arendada oma liikmetest vaimselt ja kehaliselt eeskujulikud ohvitserid;
	6. esindada ja kaitsta oma liikmete huve;
	7. heategevuslik hariduse, spordi ja riigikaitselise tegevuse toetamine avalikes huvides.

# Projekti või tegevuse lühikirjeldus (kui projekt jaguneb allprojektideks, siis allprojektide kaupa ja tegevuste puhul tegevussuundade kaupa):

* 1. CIOR eesistumine;
	2. Reservjuhi õpiteekond – EROK seminarid ja koolitused;
	3. Noortele reservjuhtidele suunatud tegevused - värbamine, kaasamine ja arendamine;
	4. Rahvusvahelises koostöös osalemine sõsarorganisatsioonidega, CIOR, CIOMR ja CISOR töös osalemine;
	5. Laskeoskuse propageerimine – rahvusvaheline laskevõistlus.

# Projekti või tegevuste taotletav eesmärk, oodatav tulemus ja mõõtmiskriteeriumid

1. EROKi kõige suurem ja olulisem projekt 2024 aastal on Rahvusvahelise Reservohvitseride Konföderatsiooni (CIOR) eesistumise lõpetamine. CIORil on 2024, Eesti eesistumise ajal 3 suurt üritust, millest kaks on Eestis, mis kaasavad reservohvitsere pea kõigist NATO riikidest ning mitmeid väiksemaid projekte, mis on mõeldud reservohvitseride harimiseks ja arendamiseks. Lisaks on mitmeid kohtumisi NATO struktuurides (NRFC, IMS, MC). Läbi CIOR ürituste korraldamise on EROKil ainulaadne võimalus aidata kaasa Eesti riigikaitse edendamisele tutvustades Eesti reservarmee mudelit ja luues liitlassuhteid.
2. EROK viib aastas läbi 3 suuremat seminari, 4 ainult noortele mõeldud seminari ja väiksemaid koolitusi/loenguid virtuaalselt või füüsiliselt. Lisaks teeb EROK koostööd Kaitseliidu kooli ja Kaitseväe Akadeemiaga, et pakkuda reservjuhtidele enesearengu ja tasemeõppe võimalusi. EROKi jaoks on oluline hoida ja arendada reservjuhtide pädevusi ja seeläbi hoida Eesti kaitsevõimet heal tasemel. EROK seminaride koolitajad on nii kaitseväe seest, kui tsiviilsektorist. Kaitseväelastest koolitajad toovad reservjuhtideni kaitseväe uusimad arengud, et nad oleks võimelised neid tsiviilmaailmasse edasi viima ning tõstma inimeste usku ja kindlust kaitseväkke. Läbi tsiviilkoolitajate toome erasektori kogemuse ja praktikad reservjuhtideni, mida nad saavad rakendada ja edasi viia kaitseväkke läbi reservõppekogunemistele. See kõik suurendab reservarmee kvaliteeti ja ühtlasi teeb kaitseväe tsiviilmaailmale nähtavamaks ja toob lähemale. Reservarmee tugevus sõltub ühiskonna toetusest ja tahtest seal osaleda.
3. EROK on alustanud, koostöös kaitseväe ja KRAga, suuremamahulist noorte reservjuhtide värbamist ja äsja kinnitatud reservis ohvitseri teenistusmudeli rakendamist. EROK peamine sihtrühm värbamisel on viimaste aastate aspirantuuri läbinud reservis ohvitserid. Eesmärk on teadvustada neile nende rolli riigikaitses ja pakkuda arenemise võimalusi. Samuti pakkuda neile võimalusi osaleda rahvusvahelistel üritustel läbi mille areneda ja luua sidemeid liitlastega. Oluline roll on siseriikliku võrgustiku loomisel.
4. Jätkatakse tavapärast koostööd sõsarorganisatsioonidega skandinaavia maadest, Ühendkuningriigist ja Baltiriikidest. Kaks suuremat üritust millest EROK alati on osa võtnud on: KHRU laskelaager Padasjokis Soomes ja Reservist Basic Winter Training Course, Camp Ånn Rootsis. Plaanis on ühisüritused RUL reservohvitseridega ning tugevdada koostööd Läti reservohvitseridega. Saata osalejaid CIOR, CIOMR, CISOR üritustele ja mehitada CIOR komiteedesid. Panna välja Eesti Vice-Presidendid CIOR, CIOMR ja CISORisse.
5. EROK peab oluliseks arendada ja hoida reservjuhtide laskeoskus taset, sest laskmine on iga kaitseväelase baasnõue. EROK korraldab laskmisega seotud üritusi – väiksemaid laskevõistlusi ja ühe suure rahvusvahelise laskevõistluse kaitseväe juhataja auhindadele. EROK pakub võimalust oma liikmetele läbi võistluste õppida ja harjutada laskmist ning läbi rahvusvahelise laskevõistluse propageerida laskmist üldiselt ning seeläbi kasvatada rahva kaitsetahet ning liitlassuhteid. EROK on laskurliidu liige, et toetada laskesporti ning innustada noori tegelema laskmisega.

# Projekti või tegevuse elluviijate nimed ja nende lühitutvustus:

EROK juhatus ja läviohvitserid, leitavad meie kodulehel organisatsiooni juhtimise all (https://www.erok.ee/organisatsioon/juhtimine). CIOR presidentuuri meeskond lisatud Lisa 2.

# Projekti või tegevuse ajakava, sh teavitusplaan:

EROK planeeritav sündmuste kalender 2024 aasta jaoks lisatud Lisa 3. Jooksvad muutused kajastatakse EROK kodulehel kalendri rakenduse all (https://www.erok.ee/kalender). CIOR presidentuuri ürituste kalender lisatud Lisa 4.

# Kaasfinantseerijad:

Seminaridel, konverentsidel, võistlustel osalejad läbi ürituste osalemistasude. Täiendavalt kaasatakse vajadusel teisi sihtotstarbelisi toetuseid ja eelmiste perioodide majandustegevusest laekunud vahendite reserve.

# Eelarve:

EROK projektide eelarve lisatud Lisa 5.

*Tuludena näidatakse kõik eeldatavad tululiigid (sh toetus, liikmemaksud, müügitulu, piletimüük) summana ja protsentides kogusummast. Projekti kuludena näidatakse kõik eeldatavad kululiigid (vajadusel tuleb tabelisse ridu lisada).*

# Meetmed riskide ennetamiseks või nende maandamiseks:

Toimuvad ette planeeritud tegevused vastavalt üldkoosoleku poolt heaks kiidetud eelarve järgi. EROKis on kontroll organid kes kontrollivad juhatuse tööd. Võrgustiku hoidmiseks kasutame aktiivselt e-lahendusi ning juhtimistasemed on dubleeritud ja sõltumatult toimivad.

# Taotleja kinnitab esitatud andmete õigsust

Taotleja kinnitab, et ta on maksevõimeline, tema vara ei ole sekvesteeritud, tema suhtes ei ole algatatud likvideerimismenetlust ega tehtud pankrotiotsust ja et ta on täitnud kõik kohustused riiklike ja kohalike maksude tasumise osas.

**Taotleja allkirjaõigusliku esindaja andmed:**

**Nimi:** Mari Uuemaa

**Isikukood:** 48808030279

**Ametikoht:** EROK peasekretär

**Allkiri:** */allkirjastatud digitaalselt/*

**Taotluse esitamise kuupäev:** 10.03.2024